Ismene (Antigonae soror)

In mythologia Graeca Ismene, regio loco Thebis in Boeotia nata, fuit filia Oedipodis et Iocastae, soror Antigonae, Polynicis, Eteoclis.
 In antiquis tragoediis 
In pluribus tragoediis antiquis apparet ut in Aeschyli Septem contra ThebasIn ultima parte quae a multis apocrypha iudicatur. vel Oedipus Coloneus Sophoclis. Praecipue tamen nota est per Antigonam eiusdem poetae. In hac tragoedia timiditate Antigonam sequi et Creonis edictum violare recusatPrologus 1-99.. Damnatà vero Antigonà mox fortitudinem et constantiam ostendit dum cum sorore quamvis se repellente mori vultVersus 526-581.

 Qui fabulam diverse tradiderint 
Fuerunt et aliae diversae traditionesː ita poeta Mimnermus Ismenen a quodam Theoclymeno amatam canebat qui a Tydeo occisus estSalustii grammatici argumentum ad Antigonam Sophocleam.. Simili modo apud poetam Latinum Statium Ismene ab Atye amatur qui eius gratia pro Thebanis pugnat. A Tydeo in proelio vulneratus Atys in sinu sponsae ultimum spiritum efflat. In Dithyrambis Ion Chius et Ismenen et Antigonen ab Eteoclis filio Laodamante in Heraeo concrematas esse narrabatArgumentum Salustii..

 In theatro moderno 
In modernis quoque fabulis scaenicis invenitur Ismene ut in Antigone et la Piété Roberti Garnier (1580)Textus apud Gallica. aut Antigone Iohannis Cocteau (1922, publicata 1928) aut Antigone Ioannis Anouilh (1944)Summarium qui indolem satis puerilem personae indidit.
 De nomine 
Nomen Ismene/Ismenos heroidi cum colle et flumine Boeotico commune erat, unde et epitheton divinum Apollinis Ismenii in illa regione venerati IX.9.2 et IX.10.1-2..
 Notae 

 Fontes 
 Aeschylus, Septem contra Thebas
 Sophocles, Antigone et Oedipus Coloneus
Statius, Thebaidis libro octavo
 Plura legere si cupis 
Ana Iriarte, "Ismène, Chrysothémis et leurs sœurs" in Héros et héroines dans les mythes et les cultes grecs, Presses Universitaires de Liège, 2000ː 57-66.

 Nexus externi 
Ismene apud Paulys Real-Enzyklopädie der classischen Altertumswissenschaft 
Categoria:Mythologia Thebana